**ОДОБРЯВАМ:**

**ДАУД АЛЯОВЛУ**

**КМЕТ НА ОБЩИНА ЦАР КАЛОЯН**

**ТЕХНИЧЕСКО ЗАДАНИЕ**

**ОБЕКТ: „ВЪВЕЖДАНЕ НА ЕНЕРГОСПЕСТЯВАЩИ МЕРКИ В ЦДГ ”СЛАВЕЙЧЕ” ГР. ЦАР КАЛОЯН”**

**ФАЗА: ТЕХНИЧЕСКИ ПРОЕКТ**

**ВЪЗЛОЖИТЕЛ: ОБЩИНА ЦАР КАЛОЯН**

**1.ЦЕЛ НА ПРОЕКТА**

Целта на настоящото задание е да се изготви технически проект за *„Въвеждане на енергоспестяващи мерки в ЦДГ гр. Цар Калоян”*, с който Община Цар Калоян да има възможност да кандидатства за финансиране през новия програмен период по Програмата за развитие на селските райони 2014-2020 г.

**2.ОПИСАНИЕ НА ПРОЕКТА**

*ЦДГ „Славейче“* в гр.Цар Калоян се намира в УПИ ХІ в кв. 85 по подробния устройствен план на града с площ 4225 кв.м., отреден за „Детска градина” и представлява масивна сграда с две двуетажни тела свързани с едноетажно тяло със застроена площ 1200 кв.м. и РЗП 1984 кв.м.

За обекта има съставен Акт за публична общинска собственост №10 от 14.11.1997 г.

Проектът обхваща строително ремонтни и монтажни дейности и топлотехнически мероприятия за подобряване на енергийната ефективност на сградата с цел достигане на нормативните изисквания, заложени в извършените енергийни обследвания.

**3.ОСНОВНИ ИЗИСКВАНИЯ КЪМ ПРОЕКТА**

Проектантът следва да разработи проектите във фаза Технически проект по части Архитектурна, ЕЕ, ПБЗ, ПБ и ПУСО. Документацията да бъде окомплектована със становище на инженер конструктор.

Да се разработи технически проект за въвеждане на енергоспестяващи мерки в съответствие с предвижданията на Обследване за енергийна ефективност .

Техническият проект да осигури съответствие с изискванията към строежите по чл.169 от ЗУТ. Да се изяснят всички конкретни технически решения в степен, осигуряваща възможност за цялостно изпълнение на всички видове СМР .

Проектите да съдържат работни чертежи и детайли в необходимия обхват, съобразно спецификата на строежа и технически спецификации. Проектите да бъдат изготвени в обхват и съдържание, съгласно Наредба № 4 за обхвата и съдържанието на инвестиционните проекти. Между отделните части на проекта следва да има съответствие и съгласуваност.

**3.Специфични изисквания към отделните проектни части:**

***Част „Архитектура”***

Изготвянето на техническия проект да се предшества от осигуряване на скица и виза за проектиране. Да се проучат всички съществуващи строителни документации на сградите и при необходимост да се извърши архитектурно заснимане.

В техническият проект да се предвидиреализиране на всички мерки, предписани в енергийното обследване .

В част „Архитектура” на проекта да се специфицират всички строителни материали и изделия, както и естетическото им оформление, начин на обработка, полагане и/или монтаж. Да се запази характерния стил на сградата и архитектурните детайли за следните характерни места - оформяне на отвори във фасадите, перваз, щурц, хоризонтални и вертикални връзки, оформяне на цокъла и корниза на сградата.

***Част „Конструктивна”***

Да се изготви конструктивно становище от инженер конструктор, относно общото състояние на сградата по отношение на нейната носимоспособност, устойчивост, сеизмична осигуреност и влиянието върху носещата конструкция на проектираните енергоспестяващи мерки.

***Част „Електро”***

Проектът по част Електро следва да предвижда необходимите мерки за реконструкция на осветлението – подмяна на осветителни тела с нажежаема жичка и луминисцентни тил ЛЛ2Х36 и ЛЛ 3Х36 с LED осветителни тела..

***Част „ОВК”***

Да се изготви технически проект за изграждане на соларна инсталация за БГВ, подмяна на съществуващите котли, реконструкция на ВОИ.

В специфичните помещение при нужда да се разработи проект за вентилация и климатизация.

***Част „Енергийна ефективност”***

Да се изготви част „Енергийна ефективност” в обем и съдържание, съгласно изискванията на Наредба №7/2004 г. на МРРБ; изменение в ДВ бр. 85/2009 г. и ДВ бр. 27/2015г. за „Енергийна ефективност, топлосъхранение и икономия на енергия в сгради”.

Да се приложат архитектурно-конструктивни детайли за топлоизолация на ограждащите повърхности.

***Част План за безопасност и здраве***

За всеки подобект да се изготви план за безопасност и здраве съгласно Наредба №2/22.03.2004 г. за минимални изисквания за здравословни и безопасни условия на труд при извършване на строителни и монтажни работи с необходимите графични материали в подходящ мащаб и обяснителна записка.

***Част План за управление на строителните отпадъци*** с обхват и съдържание съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г. (ДВ, бр. 89 от 2012 г.);

***Част Пожарна безопасност***

Да се разработи част „Пожарна безопасност" съгласно §10 от ДР на Наредба №1з- 1971/2009 г. на МВР и МРРБ за строително-технически правила и норми за осигуряване на безопасност при пожар (ДВ бр.96/2009 г.), като обхватът и съдържанието да бъдат съгласно Приложение №3 от наредбата.

***Проектно сметна документация***

За всички части от проекта да бъдат изготвени детайлни количествени сметки, включващи всички строително-монтажни работи необходими за изпълнението на обекта. Да се изготви обобщена количествена сметка за целия обект и количествено-стойностна сметка.

Проектът да се предаде в три оригинални екземпляра в отделни папки и един на СD.

Проектът на хартиен носител да бъде подписан от правоспособни проектанти по съответните специалности.

**Изготвил: ……………...**